Veikleåa

Veikleåa er ei elv i Nord-Fron kommune i Innlandet. Den er et sidevassdrag fra nord til Gudbrandsdalslågen. Den dannes ved samløpet av Tjønnåa og Jorda, og munner ut i Lågen ved tettstedet Kvam.

Geografi
Elva er 3,8 kilometer lang, mens hele vassdraget, medregnet Dalsbekken og Tjønnåa har en lengde på 16,3 km. Elva har et nedbørfelt på  og middelvannføringen ved munningen er . Øverste kilde er bekken fra Stortjønne (), og på sin vei ned til Kvam renner den gjennom fjellvatna Smukksjøen, Øvsttjønna, Brimsen, Leinetjørnin, Nedsttjønna, og møter elva Jorda, som kommer inn fra øst i starten av Veikledalen, der vassdraget bytter navn til Veikleåa. Ved Kvam deler elva seg i to forgreninger, Storelva og Vetlelva, som løper ut i Lågen rundt 700 meter fra hverandre.

Flommer
Elva flommet over både i 2011 og 2013, noe som medførte skader på Kvam sentrum og stengning av E6 og fylkesvei 419.

30. mai 2017 ble det ferdigstilt et flomsikringsanlegg bestående av en bunnlastsperre ved Fagervoll. Denne har kapasitet til å stoppe 100 000 kubikkmeter løsmasse.

Referanser

Elver i Nord-Fron